
Ministru kabineta noteikumi Nr. 114
Rīgā 2025. gada 25. februārī (prot. Nr. 8 11. §)
Grozījumi Ministru kabineta 2023. gada 19. decembra noteikumos Nr. 820 "Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa "Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas" 4.4.1.1. pasākuma "Atbalsts jaunām pieejām sabiedrībā balstītu sociālo pakalpojumu sniegšanā" īstenošanas noteikumi"
Izdoti saskaņā ar
Eiropas Savienības fondu 2021.–2027. gada
plānošanas perioda vadības likuma
19. panta 6. un 13. punktu
· Izdarīt Ministru kabineta 2023. gada 19. decembra noteikumos Nr. 820 "Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa "Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas" 4.4.1.1. pasākuma "Atbalsts jaunām pieejām sabiedrībā balstītu sociālo pakalpojumu sniegšanā" īstenošanas noteikumi" (Latvijas Vēstnesis, 2023, 250. nr.; 2024, 86. nr.) šādus grozījumus:
· 1. Izteikt 4.2. apakšpunktu šādā redakcijā:
· "4.2. programmas iznākuma rādītājs – biedrības, nodibinājumi un uzņēmumi, kas saņēmuši atbalstu, – 15, bet projekta iesniegumā plāno 12;".
· 2. Svītrot 4.3. apakšpunktu.
· 3. Izteikt 38.1.1. apakšpunktu šādā redakcijā:
· "38.1.1. pasākumus interešu konflikta riska kontrolei atbalsta piešķiršanas procedūrā un publiskajos iepirkumos – preventīvus pasākumus un konstatēšanas pasākumus interešu konflikta riska kontrolei, tai skaitā paziņošanas procedūru, kā arī labošanas pasākumus, tai skaitā ietverot informāciju par interešu konflikta novēršanu saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija) (turpmāk – regula 2024/2509), 61. pantu;".
· 4. Izteikt 38.2. apakšpunktu šādā redakcijā:
· "38.2. piesaistot šo noteikumu 17. punktā minēto atbalstāmo darbību veikšanai nepieciešamo personālu vai īstenojot iepirkumus, nodrošina, ka projekta īstenošanas laikā tiek ievēroti interešu konflikta, korupcijas un krāpšanas novēršanas nosacījumi, un paredz, ka projekta vadībā iesaistītais personāls un iepirkumu līgumu izpildītāji paraksta apliecinājumus par interešu konflikta neesību saskaņā ar regulas 2024/2509 61. pantu un normatīvajiem aktiem publisko iepirkumu jomā;".
· 5. Izteikt 38.4. apakšpunktu šādā redakcijā:
· "38.4. nodrošina komunikācijas un vizuālās identitātes prasības, kas noteiktas regulas Nr. 2021/1060 47. un 50. pantā, normatīvajos aktos par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās;".
· 6. Papildināt ar 38.5. apakšpunktu šādā redakcijā:
· "38.5. izstrādā un iesniedz atbildīgajā iestādē informācijai projekta komunikācijas plānu, kā arī organizē vismaz vienu sabiedrības izpratnes veidošanas pasākumu, kurā iesaista Eiropas Komisijas pārstāvniecību Latvijā, atbildīgo iestādi, vadošo iestādi un sadarbības iestādi."
· 7. Izteikt 43. punktu šādā redakcijā:
· "43. Atbalsta pretendents de minimis atbalsta pieteikumu iesniedz un atbalsta sniedzējs de minimis atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību."

